
            REPUBLIKA HRVATSKA
  PRIMORSKO -  GORANSKA ŽUPANIJA
      OPĆINA VINODOLSKA OPĆINA

Jedinstveni Upravni odjel 

KLASA: 130-01/24-01/1
URBROJ: 2170-34-01-24-1

Bribir, 7. studenog 2024. 


PREDMET:  	Odluka o privremenoj zabrani i ograničenju 
	građevinskih radova na području Općine Vinodolske općine za  2025. godinu 

· Nacrt prijedloga za savjetovanje s javnošću 

Temeljem odredbi  članka 132. Zakona o gradnji („Narodne novine“ broj: 153/13., 20/17., 39/19. i 125/19.), na prijedlog Turističke zajednice Općine Vinodolske općine, Općinsko vijeće Općine Vinodolske općine, donosi odluku o zabrani i ograničenju građevinskih radova za razdoblje iduće kalendarske godine te vrstu građevina, područje i vrijeme u kojemu se ne mogu izvoditi zemljani radovi i radovi na izgradnji konstrukcije građevine, a sve u cilju stvaranja uvjeta za što kvalitetniju turističku sezonu. 

S tim u vezi Izrađen je Nacrt prijedloga Odluke o privremenoj zabrani i ograničenju građevinskih radova na području Općine Vinodolske općine za 2025. godinu te se isti upućuje na savjetovanje s javnošću.

Temeljem članka 11. Zakona o pravu na pristup informacijama („Narodne novine“ broj: 25/13., 85/15. i 69/22.) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

Na taj se način želi upoznati javnost sa predloženim nacrtom Odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Odluke i u konačnosti ugrađeno u odredbe Odluke.

Savjetovanje sa zainteresiranom javnošću provest će se u trajanju od 7. studenog do 8. prosinca 2024. godine. 

Pozivamo Vas da dostavite svoje primjedbe, prijedloge i mišljenja na predloženi Nacrt prijedloga Odluke o privremenoj zabrani i ograničenju građevinskih radova na području Općine Vinodolske općine za 2025. godinu putem e-maila na adresu ana.tomasek@vinodol.hr

Primjedbe, prijedloge i mišljenja za vrijeme trajanja javne rasprave i savjetovanja mogu se uputiti putem obrasca (u prilogu). 

Po završetku savjetovanja biti će objavljeno Izvješće o provedenom savjetovanju.

O usvajanju konačnog teksta Prijedloga Odluke o privremenoj zabrani i ograničenju građevinskih radova na području Općine Vinodolske općine za 2025. godinu raspravljati će Općinsko vijeće Općine Vinodolske općine kao nadležno predstavničko tijelo.

      Pročelnik	
		 		Miljenko Šimić, dipl.ing.građ., v.r. 

































Prilozi::

- Nacrt prijedloga Odluke o privremenoj zabrani i ograničenju građevinskih radova na području Općine Vinodolske općine za 2025. godinu 
- Obrazac

